Prasība, kas celta 2023. gada 23. maijā – Dana Astra/Padome
(Lieta T-281/23)
Tiesvedības valoda – angļu
Lietas dalībnieki
Prasītāja: Dana Astra IOOO (Minska, Baltkrievija) (pārstāvji: M. Lester, Barrister-at-Law, un P. Sellar, advokāts)
Atbildētāja: Eiropas Savienības Padome
Prasījumi
Prasītājas prasījumi Vispārējai tiesai ir šādi:
atcelt Padomes 2023. gada 24. februāra Lēmumu (KĀDP) 2023/421 1 un Padomes 2023. gada 24. februāra Īstenošanas regulu (ES) 2023/419 2, (turpmāk tekstā – “apstrīdētie pasākumi”), ciktāl tie ir piemērojami attiecībā uz prasītāju, un
piespriest Padomei atlīdzināt prasītājas tiesāšanās izdevumus.
Pamati un galvenie argumenti
Prasības pamatošanai prasītāja izvirza vienu pamatu, ar kuru tiek apgalvots, ka apstrīdētajos pasākumos ir pieļauta acīmredzama kļūda vērtējumā.
____________
1     Padomes Lēmums (KĀDP) 2023/421 (2023. gada 24. februāris), ar ko groza Lēmumu 2012/642/KĀDP par ierobežojošiem pasākumiem saistībā ar situāciju Baltkrievijā un Baltkrievijas iesaistīšanos Krievijas agresijā pret Ukrainu (OV 2023, L 61, 41. lpp.).
1     Padomes Īstenošanas regula (ES) 2023/419 (2023. gada 24. februāris), ar ko īsteno 8.a pantu Regulā (EK) Nr. 765/2006 par ierobežojošiem pasākumiem saistībā ar situāciju Baltkrievijā un Baltkrievijas iesaistīšanos Krievijas agresijā pret Ukrainu (OV 2023, L 61, 20. lpp.).